Ėrdas
Ėrdas (veng. Érd) – miestas vidurio Vengrijoje, Pešto medėje, ~13 km į pietvakarius nuo Budapešto centro, jo aglomeracijoje, šalia Dunojaus dešiniojo kranto. Praeina Budapešto–Sėkešfehėrvaro plentas ir geležinkelis, miestą jungia Budapešto priemiestinių traukinių sistema. Vystoma medienos apdirbimo, mašinų gamybos, chemijos, poligrafijos, statybinių medžiagų, odos, siuvimo, maisto (vaisių ir daržovių) pramonė. Veikia Denešo Balažo geografijos muziejus. Yra Šv. Mykolo bažnyčia, Ėrdo minaretas (XVII a.), romėnų kelio liekanos. 2011 m. 83,5 % miesto gyventojų buvo vengrai, 1,0 % – čigonai, 1,3 % – vokiečiai.